টু পয়েন্ট জিরো
২.০ (টু পয়েন্ট জিরো) একটি ভারতীয় বিজ্ঞান কল্পকাহিনী নির্ভর চলচ্চিত্র। এটি এস. শংকর ও বি. জয়মোহন রচনা করেছেন এবং এস. শংকর পরিচালনা করেছেন। লাইকা প্রোডাকসন্স এর প্রতিষ্ঠাতা এ. সুবাস্করণ ছবিটি প্রযোজনা করেছেন। এটি ২০১০ সালের তামিল চলচ্চিত্র এন্থিরান এর সিকুয়াল। চলচ্চিত্রটিতে অক্ষয় কুমার ও অ্যামি জ্যাকসনের পাশাপাশি রজনীকান্তকে ড. ভাসীগরন ও চিট্টির ভূমিকায় দেখা যাবে। চিত্রগ্রহণের সময়,আনুমানিক ৬০০ কোটি টাকা(₹ ৬ বিলিয়ন) বাজেটের ছবিটি ছিল এশিয়ার সবচেয়ে ব্যয়বহুল চলচ্চিত্র।